পেন্সিল
পেন্সিল (অনু. শিসযুক্ত লেখনী) হলো রচনা বা আঁকার জন্য একটি বস্তু। এটি একটি প্রতিরক্ষামূলক কেসিংয়ের মধ্যে সরু অবস্থায় থাকে। এটি কঠিন রঙ্গক কোর দ্বারা নির্মিত এবং কোরটি অতি সহজে ভেঙে যেতে পারে বা ভেঙ্গে ফেলা যেতে পারে৷   পেন্সিল তার ঘর্ষণ দ্বারা চিহ্ন তৈরি করে। তবে পেন্সিল কলম থেকে পৃথক, পেন্সিল যে চিহ্ন পৃষ্ঠাতে তৈরি করে তা সহজেই ইরেজার দ্বারা মুছে ফেলা যায়। বেশিরভাগ পেন্সিল কোর গ্রাফাইট গুঁড়ো দিয়ে তৈরি করা হয়৷ সর্বাধিক সাধারণ পেন্সিল কেসিং হলো পাতলা কাঠ, সাধারণত ষড়ভুজ হয়ে থাকে৷ তবে কখনও কখনও নলাকার বা ত্রিভুজাকার হতে পারে।